הקבוצה בביקור אצל נשיא מדינת ישראל יצחק הרצוג לאחר זכייתה בגביע אירופה לאלופות ב-2023.
**בני "פלפלה" כפר קאסם** או בשם אחר **"פלפלה" בני כפר קאסם** (בערבית: **فلفلة أبناء كفر قاسم**) היא קבוצת כדורגל חופים ישראלית מהעיר כפר קאסם. מחזיקת גביע אירופה לאלופות (2023) (אנ'). זכתה ב-5 אליפויות בליגה הישראלית בכדורגל חופים, יותר מכל קבוצה ישראלית אחרת.

היסטוריה
--------

כפר קאסם הוקמה בשנת 2007 וזכתה באליפות ישראל בפעם הראשונה בשנת 2012 לאחר שניצחה בגמר את עירוני ראש העין בתוצאה 2–1 בפנדלים. בתום הזמן החוקי של המשחק התוצאה הייתה תיקו 4–4, לאחר שחזרה מפיגור של ארבעה שערים והשוותה ל-4–4 בתוך תוספת הזמן של השליש האחרון משערים של נור סרסור, צמד של השחקן הברזילאי דונג'א פוטיגואר ועאמר יתים עם שער נוסף שהצליח להשוות את התוצאה.

בני "פלפלה" כפר קאסם השתתפה עד כה חמש פעמים בגביע אירופה לאלופות, ושלוש פעמים הצליחה להעפיל לשמינית הגמר.

בשנת 2013 סיימה במקום האחרון בשלב הבתים במסגרת בית A עם ניצחון בודד על סגנית אלופת פורטוגל (Gimnàstic de Tarragona) בתוצאה 5–3, ושני הפסדים לאלופת איטליה (Sambenedettese BS) ולאלופת רוסיה (לוקומוטיב מוסקבה) בתוצאות 3–4 ו-1–8.

הקבוצה זכתה בשתי אליפויות נוספות בשנים 2013 ו-2015 כאשר בשתיהן ניצחה בגמר את מכבי נתניה בתוצאות 5–3 ו-3–1 בהתאמה.

בשנת 2014 סיימה במקום השני במסגרת בית C בגביע האירופי בו היו רק 3 מתמודדות, עם ניצחון 7–5 על אלופת הולנד (Egmond BS) והפסד 2–4 לאלופת אוקראינה, ארתור מיוזיק. בשמינית הגמר הפסידה לאלופת פורטוגל (SC Braga) בתוצאה 0–2.

בשנת 2016 סיימה הקבוצה במקום השני במסגרת בית D, עם שני ניצחונות מרשימים בשני המשחקים הראשונים על אלופת בולגריה (FC Odesos) וסגנית אלופת שווייץ (Winti Panthers) בתוצאות 8–2 ו-7–2 והבטיחה מוקדם את ההעפלה לשמינית הגמר. כמו כן, הפסידה לאלופת איטליה (ASD Terracina BS) בתוצאה 2–5. בשמינית הגמר הפסידה 4–6 לסגנית אלופת איטליה (Viareggio BS), שזכתה בתואר אלופת אירופה לשנת 2016.

כפר קאסם הוסיפה אליפות רביעית בשנת 2016, כאשר שחזרה את האליפות הראשונה שלה מול עירוני ראש העין בשנת 2012 וניצחה אותה בתוצאה 4–3. המשחק הסתיים בתוצאה 3–3 בתום שלושת השלישים, אך שער זהב בדקה הראשונה בתוספת הזמן מרגליו של דינו טאמפאו הברזילאי הקנה לכפר קאסם אליפות רביעית ושנייה ברציפות. יתרה מכך, הקבוצה הצליחה להתעלות על עצמה ולשבור את כל השיאים שהיו מאז הקמת הליגה הישראלית, כולל שתי עונות עם מאזנים מושלמים של 100 אחוזי הצלחה וללא הפסד אחד.

בשנת 2017 לא הצליחה להעפיל לשמינית גמר הליגה האירופית והסתפקה במקום השלישי בשלב הבתים בגביע אירופה לאלופות, אחרי שניצחה רק משחק אחד נגד אלופת צרפת (Grande Motte Pyramide BS) בתוצאה 5-3. במשחקים האחרים הפסידה לאלופת רוסיה (Delta FC) ולאלופת פולין (BSC Grembach Łódź) בתוצאות 3–4 ו-3–5 בהתאמה.

בשנת 2017 המשיכה קבוצת בני "פלפלה" כפר קאסם את רצף הניצחונות שלה שעמד על 20 ניצחונות רצופים אחרי המשחק הרביעי במסגרת שלב הבתים, וקבעה שיא מקומי ועולמי חדש של מספר ניצחונות רצופים אחרי ששברה את השיא שקבעה קבוצת קריסטל סנקט פטרבורג הרוסית של 17 ניצחונות רצופים. במשחקה החמישי במסגרת שלב הבתים נקטע רצף הניצחונות אחרי הפסד למכבי נתניה. לה גם הפסידה במשחק הגמר בתוצאה 3–4 אחרי שכבר הובילה כבר בתוצאה 3–1 עד לשליש האחרון, אבל דקות פחות טובות בשליש האחרון והרחקתו של כוכב הקבוצה וקפטן הנבחרת, עאמר יתים, הובילה למהפך והפסד לאותה נתניה.

בשנת 2017 מונה מאמן הקבוצה מאמון עאמר למאמן נבחרת ישראל בכדורגל חופים אחרי שהייתה בהקפאה 3 שנים, והפך למאמן הראשון מהמגזר הערבי שמוביל את נבחרת ישראל.

בשנת 2018 שיחקה כפר קאסם בקמפיין המוקדמות של גביע אירופה לאלופות, שנקרא "גביע נזרה". בשלב הבתים גברה על דונקירק מצרפת בתוצאה 7–4, בוארכוס מפורטוגל בתוצאה 11–4 ולבאנטה מספרד בתוצאה 9–7 ולמעשה העפילה לשלב הבתים של הסיבוב הראשי בגביע אירופה לאלופות. גם בשלב זה, כפר קאסם ניצחה את כל שלושת משחקיה, בוקה גדנסק מפולין בתוצאה 9–0, פליאס דה מזארון מספרד בתוצאה 6–2 ובנפיקה לורס מפורטוגל בתוצאה 5–4. כפר קאסם העפילה מהמקום הראשון בבית, שהעניק לה גם את השתתפות בגמר גביע נזרה נגד קריסטל סנקט פטרבורג מרוסיה וגם השתתפות בשמינית הגמר של הקמפיין כולו. במשחק זה, הפסידה כפר קאסם בתוצאה 2–3 וסיימה כסגנית מחזיקת גביע נזרה. בשל הפסדה בשמינית הגמר, כפר קאסם החלה לשחק את שלושת משחקי הדירוג שיקבעו באיזה מקום תסיים בין 9 ל-16. במשחק הראשון גברה בתוצאה 4–3 על וייבור, אלופת אוקראינה, כשהשער המכריע הגיע מרגלו של נואל אוט השווייצרי, כחמש מאיות השנייה לפני שריקת הסיום. ניצחון זה צימצם את קביעת הדירוג למקומות 9 עד 12. במשחק השני פגשה כפר קאסם את הנציגה הספרדית, מליסטאר מלילה, שלה הפסידה בתוצאה 3–4. בעקבות ההפסד קבעה הקבוצה את הדירוג הסופי שלה במאבק על מקומות 11 או 12 נגד הנציגה מבולגריה, ספרטק וארנה, שאותה ניצחה בתוצאה 5–2, כשאת כל השערים כבש לורנס הספרדי. ניצחון זה קבע את דירוגה של כפר קאסם כקבוצה במקום ה-11 מתוך 58 קבוצות שלקחו חלק בתחרות. כמו כן, מתוך עשרת המשחקים ששיחקה הקבוצה, היא ניצחה שמונה והפסידה רק בשניים.

כ-4 שנים לאחר ביטול הליגה, בני "פלפלה" כפר קאסם זכתה בליגת האלופות בשנת 2023, לאחר שניצחה בפנדלים את אלופת איטליה, פיזה בתוצאה 5–3, כאשר התוצאה הייתה תיקו 2 בסיום הזמן החוקי. ב-22 ביוני, הקבוצה התארחה במשכן ביתו של הנשיא, יצחק הרצוג.

ב-26 בספטמבר, כפר קאסם נטלה חלק במפעל גביע העולם לאלופות שהתקיים באלגרו, איטליה. מכסת ארבעת הזרים של אלופת אירופה כללה את השוער השווייצרי אליוט ודמאיש מקמפיין הזכייה באליפות אירופה, כשהוחלט לצרף את קטרינו ואת לואיס הנריקה הברזילאי, שנרשם ברגע האחרון לאחר שנואל אוט נפצע באליפות אירופה בכדורגל חופים. במסגרת שלב הבתים של מפעל זה, הקבוצה סיימה במקום השני בבית לאחר שני ניצחונות 9–2 ו-6–2 על קאסה בנפיקה ויסאו מפורטוגל וקבוצת קנדה, בהתאמה והפסד אחד, לקטניה האיטלקית בתוצאה 3–6. חרף מאזן הקבוצה בשלב זה, הקבוצה העפילה לשלב שמינית הגמר, שם פגשה את רקראטיבו ולבה הספרדית, לה הפסידה בתוצאה 5–6 ולמעשה סיימה את דרכה בטורניר.

סגל הקבוצה
----------

הסגל לאליפות ליגת בנק יהב בכדורגל חופים לעונת 2019

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| מס' |  | עמדה | שם |
| --- | --- | --- | --- |
| 1 | ישראלישראל | שוער | ראני עודה  |
| 2 | ברזילברזיל | בלם | פיליפה דה סילבה  |
| 5 | ישראלישראל | בלם | חליל פריג'  |
| 7 | ישראלישראל | קשר | חמאדה ג'בארין  |
| 8 | ישראלישראל | חלוץ | אחמד סרסור (קפטן) |
| 9 | ישראלישראל | חלוץ | מועאד עאמר  |
| 10 | ישראלישראל | קשר | עאמר יתים  |
| 11 | ישראלישראל | חלוץ | מוחמד נור סרסור  |
| 12 | ישראלישראל | קשר | מוחמד עאמר  |

 |  | 

| מס' |  | עמדה | שם |
| --- | --- | --- | --- |
| 13 | ישראלישראל | שוער | מוחמד עיסא  |
| 14 | ישראלישראל | בלם | מוחמד פריג'  |
| 15 | ישראלישראל | קשר | הילאל יונס  |
| 17 | ישראלישראל | חלוץ | סאמח מרעב  |
| 19 | ברזילברזיל | חלוץ | בוקיניה  |
| 20 | ישראלישראל | בלם | וואסים אגבריה  |
| 21 | ברזילברזיל | בלם | ברונו שאבייר  |
| 22 | ישראלישראל | שוער | עבדל אלרחים סרסור  |

 |

הסגל לגביע אירופה לאלופות לשנת 2023

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| מס' |  | עמדה | שם |
| --- | --- | --- | --- |
| 1 | ישראלישראל | שוער | ראני עודה  |
| 6 | ישראלישראל | חלוץ | כרם עאמר  |
| 7 | ישראלישראל | חלוץ | חמאדה ג'בארין  |
| 8 | שווייץשווייץ | בלם | נואל אוט  |
| 9 | ישראלישראל | בלם | מועאד עאמר  |
| 10 | ישראלישראל | בלם | עאמר יתים (קפטן) |

 |  | 

| מס' |  | עמדה | שם |
| --- | --- | --- | --- |
| 11 | ישראלישראל | חלוץ | סאמח מרעב  |
| 12 | שווייץשווייץ | שוער | אליוט מונוד  |
| 17 | ישראלישראל | חלוץ | עומרי עאמר  |
| 19 | שווייץשווייץ | חלוץ | גלן הודל  |
| 20 | ברזילברזיל | בלם | דמאיש  |
| 22 | ישראלישראל | שוער | עבדל אלרחים סרסור  |

 |

צוות מקצועי
* מאמן - מאמון עאמר
* עוזר מאמן - אדם סרסור

תארים
-----

* גביע אירופה לאלופות בכדורגל חופים
	+ **אלופה (1)**: 2023

* גביע נזרה
	+ סגנית מחזיקת הגביע (1): 2018

* הליגה הישראלית בכדורגל חופים
	+ **אלופה (5)**: 2012, 2013, 2015, 2016, 2019
	+ סגנית (2): 2017, 2018
	+ מקום שלישי (2): 2009, 2011
	+ מקום רביעי (1): 2008

קישורים חיצוניים
----------------

ויקישיתוף מדיה וקבצים בנושא **בני "פלפלה" כפר קאסם** בוויקישיתוף
* דף הפייסבוק הרשמי של הקבוצה
* "גם בלי חוף: קבוצת כדורגל החופים של כפר קאסם כובשת את אירופה" באתר ערוץ עשר
* "יתים בעט אל עבר הנצח": ברשתות מריעים באתר ערוץ הספורט
* טירוף מוחלט: צפו בראיון הזכיה של עאמר נימר באתר ערוץ הספורט
* מדהים: פלפלה כפר קאסם אלופת אירופה באתר ערוץ הספורט
* היסטוריה בכדורגל החופים: כפר קאסם זכתה בגביע אירופה לאלופות באתר ספורט1
* כפר קאסם זכתה בליגת האלופות בכדורגל חופים באתר ONE
* היסטוריה בכדורגל החופים: כפר קאסם זכתה בגביע אירופה לאלופות באתר וואלה! ספורט

הערות שוליים
------------

1. ↑  צפו בכפר קאסם זוכה בליגת "בנק יהב" אחרי מהפך אדיר
2. ↑  שמרו על התואר: כפר קאסם זכתה באליפות ליגת החופים
3. ↑  צפו בכפר קאסם זוכה באליפות, 1:3 על נתניה
4. ↑  היסטוריה בכדורגל החופים: כפר קאסם זכתה בגביע אירופה לאלופות
5. ↑  כפר קאסם התארחה בבית הנשיא: "ישראל יכולה להפוך למעצמה בענף"
6. ↑  יצחק הרצוג אירח במשכנו את פלפלה כפר קאסם